Проект: „Синтаксономична характеристика на съобществата на румелийската (*Genista rumelica* Velen.) и лидиевата (*Genista lydia* Boiss.) жълтуги в България и Северна Гърция“.

Договор: №80.10-65/19.04.2018

Проекта бе осъществен под ръководството на доц. д-р Росен Тодоров Цонев и участието на редовен докторант Георги Илиев Кунев от катедра Екология и Опазване на Природната Среда. Основните цели, поставени пред участниците в проекта бяха определяне синтаксономичните особености на фитоценозите доминирани от Румелийската и Лидиева жълтуги на територията на България и части от Северна Гърция, определяне на влиянието на някой почвени фактори върху структурата, видовото разнообразие и разпространението на този тип съобщества, както и картиране, анализ на състоянието им и предложения за ефективната им защита.

С помощта на отпуснатите средства се осъществиха 6 теренни екскурзии, една от които на територията на Северна Гърция, където съдействие в теренната работа бе оказано от доцент (асоцииран професор) Йоанис Цирипидис от факултетат по ботаника на Солунският университет „Аристотел“. Бяха извършени 27 нови фитоценотични описания. Осъществи се пробовземане и анализиране на 15 почвени проби от представителни площадки на изследвания тип растителност.

Резултатите бяха представени с постер на Международната Научна Конференция „Климентови Дни“, 2018, както и в статия с описание на изследвания тип растителност на хабитатно ниво приета за публикация в списание „Хаквеция”, публикуващо основно данни за флората и растителността на Балканите и реферирано в Scopus. Допълнителен принос са и две публикации в списание „Фитология Балканика“ с нови флористични данни, включително и данни за два вида растения, нови за територията на България.

Учарниците изказват своята благодарност към Фонда за Научни Изследвания на Софийски Университет за предоставеното финансиране!

С уважение:

доц. д-р Росен Тодоров Цонев

докторант Георги Илиев Кунев